EESTI ADVOKATUURI JUHATUS

ISTUNGI PROTOKOLL

11. juuni 2019. a nr 12

Tallinn

Kutsekindlustuslepingu mittevastavusest seadusele

Advokaat soovib juhtida juhatuse tähelepanu kutsekindlustusega seotud praktilisele probleemile. Tallinna Ringkonnakohtu jõustunud otsuse järgi võib kohustuslikus kindlustuslepingus piirata kindlustusandja vastutust ka advokaadi raske hooletuse korral. Arvestades advokaadile esitatavaid nõudeid, on praktiliselt iga eksimus raske hooletus. Advokaat leiab, et võib olla vajalik sellele kolleegide tähelepanu juhtida, kuna advokaadid võivad ekslikult arvata, et on sõlminud tõhusa kutsekindlustuse, kuid kuna advokaadi puhul on praktiliselt igasugune kohustuste rikkumine käsitletav raske hooletusena, ei ole praktiliselt mingi vastutus kindlustatud. Advokaat oli sõlminud kindlustuslepingu AAS BTA Baltic Insurance Company Eesti filiaalis.

Juhatus selgitab, et advokaadi kutsekindlustuse lepingule puuduvad kesksed nõuded, sh nõuded süü vormile. Seetõttu on vajalik lepingut sõlmides tutvuda tingimustega ning veenduda, et kõik advokaadi tööga seotud riskid on vajalikus ulatuses kaetud. Liiga kitsa kindlustuskattega leping võib olla kahjulik nii advokaadibüroo kui ka selle kliendi huvidele ja õigustele

Juhatus

O T S U S T A S:

Teavitada eeltoodud seisukohast advokaati.